მაჰარაშტრა
მაჰარაშტრა (მარათ. महाराष्ट्र, ინგლ. Maharashtra) — შტატი დასავლეთ ინდოეთში, შეიქმნა 1960 წელს ბომბეის შტატის სამხრეთ ნაწილისაგან. მოსახლეობა - 126,189,673 (2011); ფართობი - 307,713; ქალაქები (ათ.) – მუმბაი (C, 12.147), პუნი (2.590), ნაგპური (2.091), ტანა (1.286), კალიანი (1.217), ნაშიკი (1.098), პიმპრი (1.026). ენა – მარათჰი (50%). რელიგია – ინდუიზმი (80%), პარსი, ჯაინიზმი, სიქიზმი. თავისებურებები — აჯანტის მღვიმური ტაძრები, სადაც შემონახულია უძველესი ბუდისტური ნამარხები და სკულპტურები. VI-IX სს-ის ელორის მღვიმური ტაძრები ბუდისტური, ინდუისტური და ჯაინისტური სკულპტურებით.